Document ID: /roh_data/filtered/fineweb-2-filterrobots_roh.jsonl.gz/34321

Dapi passa trais onns e mez lavuran ins en Val Müstair vi da la realisaziun dal ressort da vacanzas La Sassa a Tschierv. Il ressort duai vegnir construì sisum Tschierv. Dal prà Chalchera nua ch'ils edifizis vegnan a vegnir construids duaja ina pendiculara manar ils giasts en la regiun da skis Minschuns. Suenter che la dumonda da bajegiar per il ressort è vegnida inoltrada è ussa era pronta la dumonda da bajegiar per la pendiculara.
Nagin ressort da vacanzas senza pendiculara
Quai è la cundiziun dal patrun da construcziun, la Domenig Immobilien a Cuira. Perquai èsi d'impurtanza essenziala ch'ils implants da sport Val Müstair SA survegnan il permiss da bajegiar per la pendiculara e possian cumenzar cun la construcziun da quella.
Recurs impedeschan andament speditiv
La finamira dals promoturs dal project La Sassa, cun la construcziun da la pendiculara e la ennavaziun da la pista fin giu la val, è da cumenzar a bajegiar durant l’onn proxim. Da Nadal 2019 duaja la pendiculara nova girar da Tschierv fin a Minschuns.
RR actualitad 08:00